ไฟแนนซ์ทูเดย์
&#8220;ถ้าท่านไปตรงๆ ไม่ได้ ก็จงไปทางอ้อม และถ้าท่านไปข้างบนไม่ได้ ก็จงไปข้างล่าง อย่ายอมแพ้ง่ายๆ เป็นอันขาด&#8221;
7 พ.ค. 2556

“ถ้าท่านไปตรงๆ ไม่ได้ ก็จงไปทางอ้อม และถ้าท่านไปข้างบนไม่ได้ ก็จงไปข้างล่าง อย่ายอมแพ้ง่ายๆ เป็นอันขาด”
...ยินดีด้วยกับธนาคารกรุงไทยที่คว้ารางวัลชนะเลิศการบริหารความเสี่ยงด้านปฏิบัติการ ประจำปี 2555 หรือ Achievement in Operational Risk Management Award for 2012 จากวารสาร The Asian Banker
...สมพิศ เจริญเกียรติกุล รองกรรมการผู้จัดการใหญ่ สายงานบริหารความเสี่ยง ธนาคารกรุงไทย รางวัลดังกล่าวสะท้อนถึงความก้าวหน้าและพัฒนาการอย่างเด่นชัดในการบริหารความเสี่ยงด้านปฏิบัติการ ที่ธนาคารได้พัฒนาระบบ เครื่องมือ และปรับปรุงกระบวนการต่างๆ ที่ช่วยให้สามารถ บริหารความเสี่ยงได้อย่างมีประสิทธิภาพ 
ที่ผ่านมาธนาคารนำระบบ Operational Risk Reporting Tools มาใช้บริหารจัดการและป้องกันความเสี่ยงและโครงการ Risk Management Award ที่ส่งเสริมให้ทุกหน่วยงานตระหนักถึงความสำคัญเรื่องความเสี่ยง จึงมีส่วนช่วยให้ผลประกอบการดีขึ้น
...ต้องบอกว่าเกิดปรากฏการณ์ย้ายค่ายกันเป็นว่าเล่น สำหรับธุรกิจประกันภัย ล่าสุด “ไมค์ แพล็กซ์ตัน” อดีตผู้บริหารบริษัท กรุงไทย แอกซ่า ประกันชีวิต ได้รับตำแหน่งใหม่เป็นประธานเจ้าหน้าที่บริหาร (ซีอีโอ) ของบริษัท ไอเอ็นจี ประกันชีวิต มีผลตั้งแต่วันที่ 2 พ.ค.ที่ผ่านมา ส่วน “แซลลี่ โอฮาร่า” อดีตผู้บริหารของบริษัท อลิอันซ์ อยุธยา ประกันชีวิต ก็ย้ายมาเป็นประธานเจ้าหน้าที่บริหารคนใหม่ของบริษัท เอซ ไลฟ์ แอสชัวรันซ์ บริษัท โตเกียวมารีนประกันภัย (ประเทศไทย) แต่งตั้งให้ “ยาซูโตชิ คนไน” เป็นกรรมการผู้จัดการบริษัทคนใหม่ หลังจากร่วมงานกว่า 32 ปี
...ขออภัยในความผิดพลาด ที่มีการนำเสนอรูป สุธนัย ประเสริฐสรรพ์ รองกรรมการผู้จัดการ ดูแลสายงานด้านธุรกิจธนาคารและการบริหารจัดการความเสี่ยงของธนาคารเพื่อการส่งออกและนำเข้าแห่งประเทศไทย ที่เพิ่งได้รับการแต่งตั้งหมาดๆ เมื่อวันที่ 1 พ.ค.ที่ผ่านมา เป็น นิวัฒน์ กาญจนภูมินทร์ ที่ดูแลด้านตลาดตราสารหนี้ น่าตีมือจริงๆ